Strada statal 36 del Lagh de Com e del Spluga

La strada statal 36 del Lagh de Com e del Spluga a l'è una strada statal italiana che la se desvilupa per intregh in Lombardia e la conliga Cinisell, comun apena foeura a Milan, al confin svizzer al Pass del Spluga.

A l'è vuna di arterie principai de la Lombardia e la fa de via d'acess a la Vall Ciavena, a la Valtolina (a travers de la strada statal 38 del Stelvi) e a l'Engadina, a travers de la strada principal 3 svizzera.

 Storia 
La SS36 a l'è stada istituida in del 1928 con traciad Milan-Monscia-Lech-Ciavena-Spluga-Confin svizzer.

In princìpi, in tra Milan e Lech, el so percors a l'era propi diferent, compagn de quell de la veggia Via Spluga, una strada paj mul, in del 1990 a l'è mituda in del percors la superstrada "Noeuva Valsasna", fàda su in del dopoguerra, che l'ha mudad la trata de innest con la SS527 - Nibion - trata comuna con la SS639  in tra Civaa e Lech - Ciavena - Campdolzin - Confin de Stat.

I trate tolte via inn stade dade ai province, foeura che per una trata in tra Usmaa e Olginaa, che l'è deventad la SS 342 dir, e 'na trata in tra Pescaa e Lech, integrad in la SS583.

 Percors 
La strada la scomincia a Cinisell Balsom, comun sora de Milan, in corrispondenza del svincol con l'autostrada A4 e la fa de continov a vial Zara e a vial Fulvi Testi.

Poch dopo la passa la Tangenzial Nord de Milan e ghe riva a Monscia, indova che la ciapa el nom de Vial Lombardia. Quella trata chi, in d'un area assee urbanizada, l'è a do carensge con tre corsie de marcia per sens e la passa per una galleria de 1'085 meter, el pussee longh tunnel urban in Italia e vun di pussee longh in Europa, inaugurada in del 2013.

De Monscia la scomincia la "Noeuva Valsasna", che la passa per tuta la Brianza a passà per Muggiò, Lisson, Des, Seregn, Caraa, Veraa e Giussan. Propi a partì del svincol de Giussan i corsie deventen do e l'ass el corr vers de Lech.

Dopo de Civaa la entra in d'un trafor in sul Mont Barr che 'l passa el caploeugh larian insema a un tunnel urban, inaugurad in del 1999. Per sbassà i desasi in la cità i do canne a inn soraponude, roba propi rara in Italia.

Dopo de Lech el traciad originari e quell noeuv se sgionten e corren in d'una trata brev arent al lagh de Com, classifegad 'me viabilità ordenaria. Poch prima de La Badia la torna con di carateristeghe de superstrada ciamada Lech-Colegh, menter la veggia trata la corr arent al Lagh 'me strada provincial.

I do trate se sgionten al svincol del Trivi de Fuentes, al confin coi province de Lech, Com e Sondri, indova che la scomincia anca la strada statal 38 del Stelvi. Lilinscì la SS36 la deventa a carensgia unega e la corr in Vall Ciavena e la riva a Ciavena, indova che poeu la riva fina al pass del Spluga e l'entra in Svizzera.

 Tabella percors 
SP62-Valvarron89,9 File:AB-AS-blau.svgPiona95,4File:AB-AS-blau.svgColich zona industrial101,2 File:AB-AS-blau.svg Colich del Stelvi - Sondri - Pass del Stelvi101,4

 Sigurezza 

 Polemeghe 
In del marz 2011 el vizeprocurator sgeneral de la Cort di Cunt in del Lazzi l'ha scominciad una suplega de risarciment per pussee de 56 milion de Euro dopo de 'n indagin, ma la Cort l'ha archiviad la domanda, che la revardava 'na trata de 4 km de requalifegà.

 Diramazzion 
La strada la gh'ha do diramazzion: vuna che la partiss de Lech e la riva a Ballabi, la SS36 racc, e 'n altra che la scomincia a Pianazz e la riva a Madesim, la SS36 dir, declassada in del 2001 a strada provincial.

 Bibliografia 
Dario Zambroni, La nuova strada provinciale Milano - Lecco, in Le Strade, anno XXXVIII, n. 9, Milano, Touring Club Italiano, settembre 1958, pp. 451-458.

 Alter proget 

36